Snabbe Snapser: August 2015
Snabbe Snapser
28/08/2015
Uke 2
Hallo fra Ørkenland.
Etter streng beskjed fra mora (ja, ho kan være litt streng) følte jeg det var på tide å samle ukens festligheter i et fredagsinnlegg så dere har noe å nyte fredagskvelden med! For å forsvare meg litt, så blogger jeg ikke så ofte av to enkle grunner; det er litt lite å blogge om hver dag og at jeg faktisk ikke har tid til det alltid. Som Fotballfrue, Sophie Elise og alle de andre bloggerne sier, så er det faktisk litt jobb over det, selv om min blogg ser hakket met shabby ut enn deres.
Først å fremst kan jeg legge med et bilde som oppsummerer festen på lørdag. Etter noe sånt som seks jelly shots, to tequila shots og fire øl var jeg rimelig ferdig kl 23.00, da politiet kom vel og merke. Jeg fikk kavet meg hjem, og klarte å padra meg et ukesvarig minne fra kvelden.
Søndagen ble (ikke overraskende nok) tilbringt i poolen og i matsaen, med lots of fries presented.
Uke II
Denne uken har gått ganske så fort, vi har ganske digge skoledager, så dagene bare går. Vi fikk en del lekser og brukte store dager av onsdagen i excel for å få ferdig noen stimuleringer i det ene faget. Jeg har også blitt hakket bedre på reservoar simulering i CMG. Det er fortsatt rom for forbedring, men det kommer vel etterhvert!
Jeg må også, matglad som jeg er, nevne kantinen på skolen. Den er så digg. De har så mye gøy-rar-sær-god-ikke-god-mat der. Går alltid å kikker i en evighet. Det gjelder forrresten matbutikkene også. Hvis du ikke he vore der, så kan du ikke skjønne det. I Statane altså.
Da vi gikk til middag forrige fredag slo lynet ned på Campus, ca 100 meter unna oss. Jeg var på et punkt sikker på at noen fra den tredje verden kom for å bombe oss, i ca. to sekunder. I følge Neil (en i klassen), så er det kun to studenter som har dødd av lynnedslag på Campus siden skolen åpnet i 1889! De måtte forresten sperre av, og nå har de brukt tre dager på å kappe ned treet igjen.
Foto: Vegard Berg
Jeg har også helt glemt å fortelle dere at vi skal indeed på ATCE i Houston i oktober (?). Jeg gleder meg som en liten unge. Vi skal på baseballkamp (Litt skuffa over at jeg skal se på en sport jeg faktisk ikke forstår), på alumni middag og konferanser. Håper selvfølgelig også å få tatt turen innom "Wild Wild West" når vi først er innom. Når jeg er inne på temaet, så tilbringte vi gårsdagen i ABQ for å danse. Ja, du leste riktig. Danse.
Etter Houston har jeg blitt heilt hekta på two-stepping, Linedance og Country-utesteder. I Norge er det hakket harry, men her er det liksom kulturen. Og for én kultur det er! Kvelden ble lang, med mye dansing og en laaaang kjøretur hjem kl. 0200. Det tar en hel time til Socorro, og den føltes rimelig lang. Ord kunne ikke beskrive følelsen av å legge seg i senga 0300.
Her er noen bilder fra gårsdagen, vi danset hele kvelden på et utested ved navn Dirty Bourbon. De hadde liveband, som spilte masse av sangene i min "Hei, gamle landevei" -Spotify-liste.
Forresten, på veien bort stoppet vi i en av disse. jeg holdt på å dø da jeg skjønte hva det var. Som en ekte turist måtte jeg ta bilde:
Vi kommer definitivt til å tilbringe flere slike kvelder i ABQ. Det var fantastisk. Vi tenker selfølgelig også å dra på en Walter White hunt, men det må bli på dagtid...
Her er noen bilder fra club-fare på skolen, samt noen festlige dyr vi lever med hver dag ++
En stor hilsen fra ho som koser seg glugg i hjel i Ørkenland!
1 comment:
Email ThisBlogThis!Share to TwitterShare to FacebookShare to Pinterest
Befinner meg for tiden i New Mexico Institute of Mining and Technology, 801 Leroy Place, Socorro, NM 87801, USA
21/08/2015
Man, I love college!
Oi, for en første uke det har vært!
Jeg har nettopp gjennomført min første skoleuke ved NM Tech. Som en ekte graduate. Er ganske så stolt over meg selv faktisk! Heldigvis har det vært en rolig start i de fleste timene. Eneste som ikke hadde en rolig start var pub-turen vi joinet onsdag kveld. Jeg våknet rimelig bedugget før forelesning i går og trodde jeg var i ferd med å dø innen jeg fikk kavet meg inn i dusjen. Aldri igjen, i hvertfall ikke før Petroleum BBQ på lødag, hjemme hos en av professorene (haha).
Uka startet rolig med noen få timer, litt innføring i hva som er pensum og ikke minst hvordan faget blir lagt opp. Foreløpig plan viser mye jobb fremover. Kjenner jeg er småskeptisk.
Vi kjørte på med en ekte college-fest på onsdag. Vi vorset med en hel gjeng Breaking Bad-folk og meksikanere. Manny, vår nye meksikanske venn, stod for drikke. Han er også under den oppfattelsen av at Europeere er immune mot alkohol, og han ville selvfølgelig bekrefte denne teorien med oss. Så vi fikk selvfølgelig en rød kopp med noe lilla i. Siden oppskriften er hemmelig kan jeg si så mye som at den inneholdt hvertfall fire forskjellige brennevin (literflasker) og noe sånn lilla drittbrus de drikker her, som sikkert egentlig er flytende sukker med bobler og konditorfarge.
Etter litt for mange røde kopper av den lilla drikken (en halv var egentlig nok), kavet vi oss til Capitol bar. Den ene (av de to) barene i Socorro. Der var det selfølgelig stappa med kleine, litt for store amerikanere. Vi digga det!
Vi fikk kjørt på med en Tequila shot hver, deretter litt mer drikke, samt masse dansing (two-step, elsker det!). Beste var den kleine single, litt mindre pene dama, som sang karaoke hvert 10. minutt. Hun sang selvølgelig bare sånne kleine love-songs. Vi alle konkluderte med at ho trengte litt human touch.
Torsdagen ble meget slitsom. Vi hadde en ganske lang skoledag. Modelerte et reservoar og greier. Ganske imponerende! Det så ut som pupper, sånn for barnslighetens skyld, måtte jeg nevne det! Middagen ble igjen gratis, grunnet BBQ for graduates.
Deretter bar det rett på SPE møte.
De av dere som ikke aner hva SPE er, så er det Society of Petroleum Engineers. Der lærte vi om hydraulic fracturing. Vi fikk også litt mer informasjon om muligheten til å reise til ATCE i Houston. Jeg håper virkelig på muligheten å få reist til Houston, ikke bare for å få danse på Wild West igjen, en også fordi det er en unik mulighet til å networke som en psyko i håp om å lande en jobb. Jeg er jo faktisk ferdig om et lille år til. Sykt!
På skolen i dag hadde vi Frac-fluids workshop. Der fikk vi se hvordan han som hadde foredraget for SPE i går, lager frac-fluids out in the field. Det var utrolig imponerende å se hvordan viskositeten til fluidet endret seg bare ved å adde spesielle kjemikalier. Kjemi. Det er så sykt!
Jeg kan faktisk ikke beskrive hvor utrolig mye jeg koser meg i Statane. Kjenner jeg angrer fint på at jeg ikke valgte å ta hele masteren i utlandet. NM Tech, virker utrolig proft og de er utrolig flinke til å ta vare på studentene sine! Imponerende.
Fredagskvelden brukes til CV-workshop (forberedelser til Chevron søknad) samt avslapping, regner med det blir en film og noen øl kanskje? Rolig kveld så jeg er klar for Pet-fest hos Dr. Chen i morgen.
No comments:
Email ThisBlogThis!Share to TwitterShare to FacebookShare to Pinterest
Befinner meg for tiden i New Mexico Institute of Mining and Technology, 801 Leroy Place, Socorro, NM 87801, USA
18/08/2015
BBQ-ception
Da var det plutselig mandag formiddag, hvilket betyr at skoleåret offisielt er i gang og jeg er blitt 5. års student. Skumle greier. Planene i dag er ikke særlig store. Jeg skal i et møte med det ene faget mitt. Vi studenter skal finne en tid som passer best ift undervisning av faget. Deretter tenkte jeg å dra å svømme. Som den ekte nordmannen jeg er, så føler jeg ikke jeg kan være inne i så fint vær (selv om det er alt for varmt til å egentlig være ute hele dagen), derfor skal jeg prøve å ha svømming som trening de første ukene. Da får jeg frisk luft, nytt været i det kalde vannet samt noe form for fysisk aktivitet mellom slagene.
I morgen har jeg en del skole, så planene for kvelden blir vel bare å slappe av, kanskje spassere en tur, om temperaturen tilsier det (selv v/ solnedgang er det rimelig varmt).
Helgen som var, bestod av en masse gratis mat, sosialisering, kanonball, varme og Walmar (Tror gårsdagen ble siste turen dit, for å handle "interiør artikler" hvertfall).
Vi startet lørdagen med å delta på student activities i gymsalen; nemlig Dodgeball. Det var veldig gøy, vi er alle tre rimelig støle enda.
"Dol-Fine"
På ettermiddagen bar det videre til offisiell skoleårsåpning. Den var faktisk veldig gøy, varte i én liten time; og det beste med det hele var de som skulle holde taler. Faktisk så er NM Tech top fem science universitet (blant de mindre skolene) i USA. Det er ganske imponerende. De har også noen ganske kule typer i faculty & staff, som til og med dere i Norge kanskje har hørt om tidligere. To av talerne var ganske kjente, blant annet han som fant opp nikotinplasteret og en av de som er med i myth-busters. Myth-busters har faktisk vært å filmet flere ganger ved NM Tech, det er også svært sannsynlig at de kommer innom en gang ila skoleåret. Det er rimelig kult.
NM Tech har sitt eget fjell, M-mountain kalles det, det er synlig fra hele Socorro og er faktisk høyere enn Galhøpiggien. M'en er tegnet i hvitt på fjellet og lyser på kveldene. Det er så kult! NM Tech tilbyr grader innen explosives o.l., så M-mountain brukes faktisk til sprengning og testing av sprengstoff. Det er derfor åpent for bestigning kun 1-2 ganger i året. Vi håper å få besteget det i oktober.
Senere på lørdag kveld dro vi på pool party. Der ble det servert BBQ (igjen, på beste amerikansk vis), samt at det var en konkurranse der. Siden vi er så utrolig eksotiske (alle kommer bort å spør hvor vi er fra osv) så ble vi selvfølgelig spurt om vi ville lage et lag på 6 stk for å delta i build-a-boat-from-cardboard-konkurransen. Vi stilte selvfølgelig mannsterke med fire stykker og var så heldige å få to gutter til på laget vårt.
Grunnet thunderstorm og litt regn, fikk vi ikke lov til å bade i bassenget i fare for lynnedslag. Dermed gikk konkurransen heller ut på mest kreative og coole design. Vi fikk en imponerende 3. plass. Det stod heldigvis vinner på medaljen vi fikk, så vi så på oss selv som vinnere av konkurransen. Lett!
Søndagen startet tidlig som vanlig, kl. 0700 nærmere presist. Vi hadde egentlig ingenting på agendaen før Petroleum Student BBQ kl. 12. Der fikk vi møte alle i styret i SPE Student Chapter (Society of Petroleum Engineers) og AADE (American Association of Drilling Engineers, noe i den duren hvertfall) samt være nye medstudenter både på graduate og undergraduate. Vi fullførte en ice-breaker quiz, hvor vi måtte gå å spørre folk om svaret, ganske genialt. Alle tre av oss vant hver vår premie på quizen. Jeg vant en dødskul drikkekopp til både varm og kald drikke med NM Tech Petroleum and Natural Gas Engineering logoen på!
Derretter bar det rundt på en tour i institiuttet. Det var rimelig kult. Den labben de har her er verd mer enn en milliom USD. Det er mye penger det! Der hadde de et helt juletre og masse andre fancy saker for å simulere boring for å lære å lage brønnvæsker. For å si det sånn, så var jeg rimelig misunnelig på Vegard som skal ha Production Engineering faget, for det virka innmari gøy!!
Som en mellomting på søndag dro vi rett i bassenget etter Petroleum BBQ. Vi bare måtte kjøle oss ned litt. Etter noen timer i poolen bar det rett på block party, hvor det igjen var BBQ, dessert og sosialisering. Denne gangen var det heldigvis kylling som ble grillet, samt grillede grønnsaker som tilbehør. Deilig!
Etter block partyet dro vi på Walmart sammen med min roomie, Kate, som har bil vel og merke, for å handle de siste tingene vi trengte! Det var utrolig digg å sleppe å spassere i et kvarter tur/retur i 30grader med handleposer. Skikkelig hate-walk det der!
Det glemte jeg nesten å vise dere, de er veldig store på voldtekter her. Tydeligvis veldig vanlig på college. Til nå har vi hatt 3 forskjellige opplæringer i what-to-do-scenarioer.. Dette er den kuleste, den er virkelig verd de 3 minuttene.
Siden det er så sent når jeg publiserer dette innlegget kan jeg likeså fortelle dere litt hva jeg har gjort i dag. Det har egentlig vært en litt uinteressant dag. Vi hadde ikke møte med det ene faget før 1320, da skulle vi basically bare møtes for å avtale fast tidspunkt for undervisningen. Etter dette dro Vegard og jeg i bassenget for å svømme (som i trening), ganske tungt egentlig! En treningsmåte jeg kommer til å bruke fremover i denne varmen.
Deretter bar det rett på orientation, som bare varte og varte og varte. I følge Kate varte den i 2,5 timer, vi måtte gå etter 1,5 for å rekke middagen i kantina. Som dog var dødsgod! Glad jeg har 150 meals å ta av!
Etterpå har vi bare vært hjemme i leiligheten til Kate og jeg. Kjast og kost oss. Skolen har begynt veldig rolig, heldigvis. Hvertfall på master.
God natt fra Ørkenland.
No comments:
Email ThisBlogThis!Share to TwitterShare to FacebookShare to Pinterest
Befinner meg for tiden i New Mexico Institute of Mining and Technology, 801 Leroy Place, Socorro, NM 87801, USA
15/08/2015
Jeg bor i en regnskog
Akkurat nå er det lørdag morgen i Socorro. Klokken er halv ni. Jeg tenkte å være effektiv å fortelle dere om gårsdagen, altså fredag, før jeg tar turen ut i varmen.
Jeg bor faktisk i en regnskog. Det føles hvertfall sånt. uansett hvor mye AC'en kjøres eller viftene på badet er på, så er det så fuktig innendørs at du faktisk blir klam og svett. Har du noe tøy du har gått med som er blitt klamt ila dagen i varmen er det ingen sjanse for at det tørker ila natten. Det er utrolig frustrerende, og det er tydeligvis bare vår leilighet som er sånn. Akkurat nå har jeg valgt å ha vinduet oppe og AC'en på for fult, så nå er det skikkelig windy inne på rommet mitt. Dette er i håp om at håndklet mitt skal tørke, hvis ikke vil jo alt lukte råte etter bare noen dager her.
Blir nok en tur bort til RA'en vår for å høre om de kan komme å sjekke opp i dette her.
Nok om lørdagsmorgen, jeg tenkte å oppdatere dere på fredag 14/08-15:
Fredagen startet tidlig, med en rask frokost og dusj før det bar ned til orientation. Denne orientationen var ikke beregnet for oss, men for freshmans. De som var der, var med andre ord, veldig unge + at de hadde med seg foreldrene sine overalt. Det er visst veldig vanlig her i Unaiten. Vi syns det var litt rart, men så kom vi kun for gratis mat da. Til lunch fikk vi pulled pork, smørkokt (bokstavelig talt, den lå i saus) maiskolbe, coleslaw og maisbrød. Ganske digg lunch det der! Vi hørte litt på taler fra fakultetet og andre ansatte.
Vi sjekka ut litt club's vi kunne ta del i, jeg sjekka ut de såkalte greek-houses som jeg har hørt så mange festlige-, men også skrekkhistorier fra. Alpha Sigma Kappa var for jentene og det virka greit nok. De hadde en avsluttende GPA på 3,25 i fjor, av 4.0... Noe som er veldig imponerende!
Det kostet selvfølgelig penger og pride for å være med i dette huset. Du måtte være kandidat i et halvt år før du kunne bli med samt at du måtte delta på visse eventer for å kunne bli med. Jeg velgte å stå over, overraskende nok. Ikke så overraskende så virket faktisk guttehuset kulere.
Deretter tok vi turen i bassenget. Klokken var ca. 1330 og varmen var uutholdelig. Vi ble nødt til å kjøle oss ned på noe vis. Vi var i bassenget i noen timer før det bar hjem for å gjøre seg klar til BBQ og Pizza på campus med de nye studentene. Der møtte vi også våre venner fra Tunisia. De er noen snåle typer, og det er helt tydelig at de har trent mye i sitt liv. De hadde et større brystparti enn samtlige.
Etter en deilig lunch med grillet burger og pizza dro vi ned i Socorro sentrum. Som er på størrelse på Lund Torv... haha. I det bittelille sentrumet har de klart å lage en dritsvær memorial for de døde i Vietnamkrigen. Vi sjekka ut baren i sentrum og labbet så videre til Steak Hous'en vi var torsdag kveld. Der tok vi alle en margarita hver, da vi (igjen) holdt på å dø av varmen. Når den var konsumert løp vi nesten til Walmart for å komme inn i en bygning med velfungerende AC.
Jahn Otto og jeg kjøpte hver vår lampe, vi glemte seff å kjøpe lyspære, så vi var selvfølgelig uten lys igjen...
Etter Walmart var planen å dra å drikke noen øl med noen andre studenter, men vi hadde ikke sjans. Vet ikke om det er varmen, all spasseringen eller jetlag som gjør det, men vi er konstant slitne når kvelden kommer.
Dagen i dag, altså lørdag. Blir nok tilbring i bassenget, deretter er det faktisk pool-party i kveld. Så er vi vel like ferdige som tidligere dager kl. 2300. Så da bærer det vel rett i seng.
No comments:
Email ThisBlogThis!Share to TwitterShare to FacebookShare to Pinterest
Befinner meg for tiden i New Mexico Institute of Mining and Technology, 801 Leroy Place, Socorro, NM 87801, USA
Orientation, Walmart, Residential life og heteslag
Da vi landet i Albuquerque i halv elleve tiden ble vi møtt av Michael fra Career Serices, han skulle kjøre oss, og to andre studenter fra Tunisia til hotellet. Siden vi ankom Socorro kl. 0100 natt til torsdag ble vi nødt til å bo på hotel. Vi ble lagt inn på Americas best Value In, et typisk amerikansk hotel, slik som det vi bodde på i Houston. Eneste forskjellen her var de 100 billene på gulvet, som jeg måtte skylle ned i do før jeg fikk lagt meg.
Jeg klarte å komme meg i seng til kl. 01.30, da var jeg rimelig ferdig.
Torsdag 13/08
Denne dagen startet tidlig med frokost halv ni, deretter bar det rett i dusjen og videre opp til campus for orientation for internasjonale studenter. Flesteparten av de internasjonale studentene er fra et universitet i Kina, og de er også undergraduate.
Vi fikk selvfølgelig beste mulige amerikanske frokost: Juice og donuts. De donut'sene var så 'greasy' at vi måtte bruke to servietter for å få ansiktet rent etterpå.
Vi fikk en mappe med kart av campus, selve Socorro og litt annet som er greit å ha. Vi fikk også vår egen postboks, som det dog måtte tre ingeniører og en assistent til for å åpne...
Deretter måtte vi se en 20 minutters lang film om voldtekt. Vi måtte også signere på at vi hadde sett denne. For å gjøre filmen mest mulig lik propaganda, så hadde de valgt å få Kristen Stewart (ja, ho med ett ansiktsutrykk. Ja, det ansiktsutrykket som ser mest herjet ut) til å være hovedpersonen i denne filmen. Jeg lærte at jeg skulle bruke 'the body system', hva enn det betyr...
Deretter bar det avgårde på en 15 minutters gåtur til sentrum for å spise lunch. Denne gåturen ble en hate-walk mtp at kl. var 12 og temperaturen deretter. Vi var sjeleglade da vi etter 15 minutter og tre burgerking menyer kom oss inn i orientation bygget, hvor de hadde en velfungerende aircondition.
Etter lunch var det endelig duket for dagens høydepunkt; nemlig inflytning i leilighetene. Vegard som er undergraduate fikk leilighet i noe som heter Mountain Springs, det er litt utenfor campus, men fortsatt nære. Han bor sammen med to Japser. De spiser en del.
Jahn Otto og jeg er graduate studenter så vi har fått hver vår leilighet med roomie i Desert Willow, som er grad and family apartments på campus.
Det er en utrolig grei, og ikke minst stor leilighet. Den inneholdt jo selvfølgelig ingenting, så jeg har fortsatt ingen lys på rommet. iPhone lys ftw liksom!
Jeg har fått et rom som er litt mindre enn leiligheten jeg hadde i stavanger, det er vel kanskje 12 kvm tenker jeg. Teppeguld seff og AC (hadde serr dødd uten). Leiligheten vår går over to etasjer. Det er stue, gjestetoalett, kjøkken og terrasse nede, soverom og bad oppe.
Jeg bor sammen med en annen jente fra Colorado som er veldig hyggelig. Hun er vandt med snø, vinter, ski og sånt, så vi har noe å kjase om. haha!
Etter innflytning dro vi rett på Walmart og Smith's for å handle det vi manglet i leilighetene. Altså, når det står umøblert i USA, så er det pokker meg det også. Ikke en dritt var det.
Vi handla en god del og gikk deretter for å spise på en sånn burger/steak house greie. Der møtte vi fylkesmannen i ew Mexico, han kom bort til bordet vårt for å ønske oss velkommen!
Alle tre hadde burgere og øl. Det var godt å komme inn i et kaldt rom, for utenfor er det helt ille til tider.
Vi 'lånte' med oss en tralle, så vi slapp å bære alt på veien hjem. Ganske praktisk. Det var vist også veldig vanlig her i byen; hvertfall blant studenter.
Inne på Walmart er det rimelig mye å velge i, vi brukte kanskje an halvtime bare på å finne ut hvilket vaskemiddel vi skulle ha. Da vi omsider turte å spørre noen viste det seg at Jahn Otto og jeg hadde valgt baby-vaskemiddel. Så da var det en ny runde på leting etter et vaskemiddel som ikke luktet
syntetisk/alt for søtt. Vi møtte en familie der inne, som faktisk hette 'Norway' til etternavn.
En oppdatering på fredag 14/08-15 må komme i morgen. Nå er det leggetid her i ørkenland!
No comments:
Email ThisBlogThis!Share to TwitterShare to FacebookShare to Pinterest
Befinner meg for tiden i New Mexico Institute of Mining and Technology, 801 Leroy Place, Socorro, NM 87801, USA
12/08/2015
Statane
God ettermiddag, eller kveld, som det har rukket å bli i Norge nå. Akkurat nå sitter jeg på rooftop på T5 på JFK like utenfor NYC. Sitter å kikker på skyskraperne i det fjerne med en kald frappe fra Starbucks i ca. 30grader en onsdags ettermiddag. Kan ikke si annet enn deilig!
Gårsdagen på hotel i Oslo var vidunderlig. Jeg fikk et helt rått hotelrom (jeg bodde på Comfort Hotel Grand Central i Østbanehallen på Oslo S, anbefales på det varmeste!), med badekar, dusj, dobbelseng, tv og ja, det meste! Det første jeg gjorde var å spurte til Friday's for å trøkke i meg noe mat deretter kjøpe et par cider å stupe i badekaret mens jeg varmet opp med Sex and the City før Joddski og Lord Siva på Jaeger i Oslo stod for tur. Min siste dag i Norge kunne ikke vært bedre, og jeg var til og med helt alene. Den kan kose seg!
Dagen i dag startet med et brak kl. 05.00 da alarmen min ringte. Hadde det ikke vært for at jeg hadde linet opp pass og flybilletter på nabosenga så hadde jeg ikke forstått hvor jeg var i dag morges, jeg våknet nemlig og husket ingenting av hvor jeg var eller hva jeg skulle... Trøtt var bare forbokstaven.
Jeg kavet meg inn i dusjen og fikk stelt meg i tide til jeg ble hentet av de andre for å kjøre ut til Gardermoen.
Flyet til Island skulle gå kl. 0825. Vi var så helige å dele dette flyet med hele halve Asia. Aldri igjen sier jeg bare, makan til uhøflig folkeslag skal du lete lenge etter. Da vi landet i Reykjavik, krysset vi (hvertfall jeg) fingre og tær på at de skulle feriere på Island og ikke i USA. Det skulle de, heldigvis.
Jeg sov mesteparten av flyturen til Island og halve flyturen til New York. På de seks timene til JFK rakk jeg bare se én film, resten lå jeg i koma. Vi byttet terminal på JFK og fikk gå litt ute i sola i 1300 tiden i dag, da var det godt over 30 og vindstille. Rimelig varmt! Vi fikk sjekka oss selv inn og satte oss i en sportsbar og spiste burger og bestilte en gedigen øl for å feire at vi kom oss inn i USA uten bot eller sure miner!
Nå venter ca. 2,5 timer (vi har heldigvis unnagjort 5 timer allerede) før flyet til Albuquerque tar av. Klokken er 17.15 atm å vi er rimelig jetlag og dautrøtte. I Albuquerque venter vår student advisor på oss, han skal kjøre oss i én time til Socorro der vi skal tilbringe de neste fire månedene.
Jeg har vært skikkelig turist og tatt masse kleine turist-bilder både på JFK og Keflavik. Enjoy!
No comments:
Email ThisBlogThis!Share to TwitterShare to FacebookShare to Pinterest
Befinner meg for tiden i John F. Kennedy internasjonale lufthavn (JFK), Queens, New York 11430, USA
Newer Posts Older Posts Home
Subscribe to: Posts (Atom)
Jaså, du sitter å glor?
Denne bloggen inneholder ett avsluttet og et pågående eventyr som utvekslingstudent i det store utland.
Jeg er en halvgal utadvendt ukristen ingeniør fra Sørlandet, nærmere bestemt Kristiansand og akkurat nå, så skal jeg utveksles til byen Gud glemte i New Mexico, USA.
Feel free til å ta en titt på det jeg holder på med!
Arkiv
October 2015 (3)
September 2015 (5)
August 2015 (7)
July 2015 (3)
June 2015 (1)
May 2015 (1)
May 2010 (15)
April 2010 (19)
March 2010 (9)
February 2010 (17)
January 2010 (27)
December 2009 (26)
November 2009 (11)
October 2009 (8)
September 2009 (20)
August 2009 (4)
Kategoirer
Utveksling Irland
Utveksling NM Tech
Travel template. Template images by jangeltun. Powered by Blogger.